मिजोरम विधानसभा चुनाव : कांग्रेस के पूर्वोत्तर के गढ़ पर बीजेपी की नजरें  
मिजोरम में 7,70,395 मतदाता अपने मताधिकार का उपयोग करेंगे
कांग्रेस और एमएनएफ ने 40-40 सीटों पर प्रत्याशी खड़े किए
बीजेपी राज्य की 39 सीटों पर चुनाव मैदान में
मिजोरम में 7,70,395 मतदाता हैं जो 1,164 मतदान केंद्रों में अपने मताधिकार का इस्तेमाल करेंगे. त्रिपुरा के छह शिविरों में रहने वाले ब्रू शरणार्थियों के लिए ममित जिले के कानहमुन गांव में अतिरिक्त 15 विशेष मतदान केंद्र बनाए गए हैं. चुनाव के मद्देनजर सुरक्षा के लिए कदम उठाए गए हैं. असम, मणिपुर और त्रिपुरा के साथ राज्य की सीमाओं पर विशेष रूप से ध्यान दिया गया है. मिजोरम के डीजीपी ने इन राज्यों में अपने समकक्षों से सहयोग मांगा है.
(इनपुट भाषा से)